


TYÖTEHTÄVÄT

Työtehtävät työpaikalla oppimisen aikana:
työelämän perustaitojen noudattaminen: arvot, työpaikan säännöt ja ohjeet, työsuojelumääräykset, asianmukainen pukeutuminen ja hygienia sekä kestävän kehityksen periaatteet
vaitiolovelvollisuuden noudattaminen
asiakkaiden ja työyhteisön ammatillinen kohtaaminen ja vuorovaikutus eri tilanteissa
yksilön tai ryhmän hyvinvoinnista huolehtiminen: työhyvinvointi ja turvallisuus 
päivittäisen toiminnan suunnitteluun ja toteuttamiseen osallistuminen erilaisia ohjaustapoja ja välineitä käyttäen
työyhteisön kokoukseen osallistuminen



OHJEET OPISKELIJALLE



TAVOITTEET
Laadi itsellesi tavoitteet työpaikalla oppimista varten. Palauta tavoitteet ennen työpaikalle lähtemistä ohjaavalle opettajalle Pedanettiin ja työpaikkaohjaajalle ensimmäisenä työpäivänä.

TYÖSKENTELYYN OSALLISTUMINEN
Osallistu aktiivisesti ja oma-aloitteisesti työtiimin jäsenenä päivittäisen toiminnan suunnitteluun, toteuttamiseen ja arviointiin. Huomioi työskentelyssäsi työssäoppimispaikan tarpeet ja mahdollisuudet. Osallistu työtiimin suunnittelukokouksiin ja mahdollisuuksien mukaan myös koko talon yhteisiin kokouksiin.

LAPSEN PERUSHOITO- JA HUOLENPITOTEHTÄVIIN OSALLISTUMINEN
Harjoittele päivittäisiä perushoitotilanteita (lepo, ruokailu, ulkoilu, hygienia ja eteistilanteet) huolehtien yksilön ja ryhmän hyvinvoinnista ja turvallisuudesta. 
Seuraa ja havainnoi miten perushoidon tilanteissa toimitaan.
Osallistu perushoitotilanteisiin aluksi muiden apuna ja ota vähitellen enemmän vastuuta. 
Harjoittele perushoitotilanteita itsenäisesti ohjaajasi avustuksella. 
Muista vuorovaikutuksen merkitys (eleet, ilmeet, kehon kieli, äänenpainot) ja lasten yksilöllinen huomiointi.

LAPSEN PERUSHOITO- JA HUOLENPITOTEHTÄVIEN SUUNNITTELU JA OHJAAMINEN
Tavoitteena on kokeilla lapsiryhmän ohjaamista. Tärkeintä on saada onnistumisen kokemuksia ryhmän ohjaamisesta.
Suunnittele ja toteuta valitsemasi perushoitotilanne pienelle lapsiryhmälle (2-5 lasta). Valitse seuraavista; ruokailu, ohjaus päivälevolle tai pukeutumistilanne. Tee/ viimeistele suunnitelma ohjaajasi kanssa koulussa harjoittelemallesi pohjalle (Perushoitotilanteen suunnitelmalomake). 
Tee ohjatusta tuokiosta kirjallinen suunnitelma, jonka hyväksytät työpaikkaohjaajallasi hyvissä ajoin ennen toteutusta.
Arvioi jälkeenpäin tuokion onnistumista yhdessä ohjaajasi kanssa. Hyödynnä myös lasten ja muun henkilökunnan palaute.



TEHTÄVÄT TYÖELÄMÄJAKSOLLA

Omien tavoitteiden laadinta
Oma esittely eteiseen
Työpaikan esittely – palautus 1. viikon loppuun mennessä. Palautus pedanettiin
Perushoitotilanteen suunnittelu ja ohjaus
Näyttösuunnitelman laadinta ja palautus viimeistän viikkoa ennen näytön alkamista
Oman ammattitaidon kehittyminen. HUOM! Tämän pohjalta käydään myös palautekeskustelut työpaikkaohjaajan kanssa! Annetaan luettavaksi ja kommentoitavaksi myös työpaikkaohjaajalle! Palautus myös pedanettiin.





NÄYTTÖ

AMMATTITAIDON OSOITTAMISTAVAT
Opiskelija osoittaa ammattitaitonsa näytössä käytännön työtehtävissä toimimalla kasvatus- ja ohjausalan ympäristössä päivittäisissä kasvatuksen ja ohjaamisen tehtävissä. Siltä osin kuin tutkinnon osassa vaadittua ammattitaitoa ei voida arvioida näytön perusteella, ammattitaidon osoittamista täydennetään yksilöllisesti muilla tavoin.

VALMISTAUTUMINEN NÄYTTÖÖN

Työpaikalla oppimisen aikana osallistu aktiivisesti ja omatoimisesti toiminnan suunnitteluun ja toteutukseen. Näytä motivaatiosi oppia uusia asioita, kokeile uusia työmuotoja ja ole rohkeasti mukana erilaisissa vuorovaikutustilanteissa. 
Osaamisen osoittamisen suunnitelma: Kirjoita suunnitelma ja siihen liittyvät tehtäväsi tavoitteineen valmiiksi niin, että voit esitellä ne hyvissä ajoin ennen varsinaista näyttöä. Tee mahdolliset muutokset ja viimeistelyt suunnitelmiin ja palauta ne näytön vastaanottajalle niin, että hän ehtii tarkistaa ne ennen näyttöä.
Näytön valmistelut: mahdolliset materiaalit, välineet, tilat, viime hetken varmistukset yms.

NÄYTÖN SUUNNITTELU

Näytöt järjestetään ensisijaisesti työpaikalla järjestettävän koulutuksen yhteydessä, jotta opiskelija pääsee osoittamaan osaamistaan aidossa työympäristössä. Työpaikalla oppimisjakson alkupuolella opiskelijalle varataan aikaa tutustua työyhteisöön, oppia uusia taitoja ja harjaantua jo opitussa. Kun asiat on opittu, opiskelijan työskentelyä arvioidaan hänen toimiessaan työpaikan tavanomaisissa tehtävissä. 
Näytön toteuttamiselle ei ole asetettu mitään ajallista määrää. Näytön kesto riippuu tehtävästä työstä; erilaiset tehtävät edellyttävät eripituisia työskentelyaikoja. Oleellista on, että opiskelijan osaamisesta saadaan luotettavaa tietoa, jonka perusteella arvosana osaamisesta voidaan antaa. Näytön kesto voidaan sopia opiskelija- ja työpaikkakohtaisesti siten, että sen jälkeen, kun opiskelijalla on ensin ollut mahdollisuus oppia sovitut, tutkinnon ammattitaitovaatimusten mukaiset asiat, opiskelija voi osoittaa osaamistaan sovitun ajanjakson aikana. Näyttö on lastenohjaajaopiskelijoilla yleensä ollut viikon mittainen. Osan näyttötehtävistä voi tarvittaessa suorittaa aiemminkin kuin viimeisellä viikolla.
Opiskelija suunnittelee näytön yhdessä työpaikkaohjaajan ja opettajan kanssa henkilökohtaista osaamisen osoittamisen suunnitelmaa apuna käyttäen. Suunnitelmaan kirjataan konkreettisesti, miten ja mitä työtehtäviä tehden opiskelija aikoo näyttää osaamisensa. 
Näytön suunnittelun tarkoituksena on selkiyttää opiskelijalle mitä osaamista näytössä arvioidaan ja mitä kriteerejä arvioinnissa käytetään. Suunnitteluun osallistuminen antaa opiskelijalle myös mahdollisuuden kehittää omia itsearviointitaitoja ja tehostaa opiskelua. Yhdessä suunnittelemalla voidaan myös välttää epäselvyyksiä ja väärinymmärryksiä.
Ohjatusta toiminnasta tehdään suunnitelmat ja koko näyttö kannattaa hahmotella viikkosuunnitelman muotoon. Näin työpaikkaohjaaja ja koko työyhteisö saa tiedon mitä opiskelija aikoo näytössä tehdä.  

TOIMINTAOHJEITA NÄYTTÖVIIKOLLE

Opiskelija osallistuu työpaikan päivittäiseen toimintaan näytön ajan sovitun työnjaon mukaisesti. 
Sovitut näyttötehtävät toteutetaan oman osaamisen osoittamisen suunnitelman mukaisesti ammattitaitovaatimukset ja arviointikriteerit huomioiden. 
Näytön aikana opiskelijan kannattaa tehdä päivittäin muistiinpanoja eli kirjata omia vahvuuksia ja kehittämisen kohteita suhteessa valtakunnallisiin tutkinnon osan arvioinnin kohteisiin ja kriteereihin. Tämä helpottaa itsearviointia!

AMMATTITAITOVAATIMUKSET

Opiskelija osaa
noudattaa alaa ohjaavia säädöksiä, määräyksiä ja toimintaperiaatteita
toimia ammatillisesti vuorovaikutustilanteissa asiakkaiden ja työyhteisön kanssa
huolehtia yksilön ja ryhmän hyvinvoinnista ja turvallisuudesta
toimia erilaisten yksilöiden kanssa kunnioittaen moninaisuutta
tukea yksilön kasvua ja kehitystä
toteuttaa kasvatus- ja ohjausalan päivittäistä toimintaa
noudattaa työelämän perustaitoja
arvioida ja kehittää toimintaansa.



ARVIOINTIKRITEERIT

Opiskelija noudattaa alaa ohjaavia säädöksiä, määräyksiä ja toimintaperiaatteita.
	Opiskelija

	Tyydyttävä T1
	· toimii alaa ohjaavan lainsäädännön, asiakirjojen ja arvopohjan mukaisesti
· noudattaa vaitiolovelvollisuutta
· noudattaa lastensuojelulain mukaista ilmoitusvelvollisuutta
· noudattaa alan ammattieettisiä ohjeita ja sopimuksia sekä pohtii omaa ammatillista kasvuaan

	Tyydyttävä T2
	

	Hyvä H3
	· toimii alaa ohjaavan lainsäädännön, asiakirjojen ja arvopohjan mukaisesti sekä perustelee tekemiään ratkaisuja niiden pohjalta
· noudattaa vaitiolovelvollisuutta
· noudattaa lastensuojelulain mukaista ilmoitusvelvollisuutta
· noudattaa ammattieettisiä ohjeita ja sopimuksia, pohtii omaa ammatillista kasvuaan sekä tunnistaa kehittämistarpeitaan

	Hyvä H4
	

	Kiitettävä K5
	· toimii alaa ohjaavan lainsäädännön, asiakirjojen ja arvopohjan mukaisesti, perustelee monipuolisesti niiden pohjalta tekemiään ratkaisuja sekä ymmärtää lainsäädännön ja asiakirjojen merkityksen työssään
· noudattaa vaitiolovelvollisuutta
· noudattaa lastensuojelulain mukaista ilmoitusvelvollisuutta
· noudattaa ammattieettisiä ohjeita ja sopimuksia, pohtii omaa ammatillista kasvuaan sekä tunnistaa kehittämistarpeitaan ja ottaa ne huomioon toiminnassaan



Opiskelija toimii ammatillisesti vuorovaikutustilanteissa asiakkaiden ja työyhteisön kanssa.
	Opiskelija

	Tyydyttävä T1
	· kohtaa ammatillisesti ja yhdenvertaisesti asiakkaita sekä työyhteisön jäseniä
· osallistuu erilaisiin työyhteisön vuorovaikutustilanteisiin hyviä käytöstapoja noudattaen
· havaitsee asiakkaan erilaisia tunteita sekä tunnistaa vuorovaikutustilanteissa omat tunteensa
· ottaa huomioon vuorovaikutustilanteissa asiakkaiden helposti havaittavia eleitä, ilmeitä, kehon kieltä ja äänen painoja
· ilmaisee asioita asiallisesti
· havainnoi vuorovaikutustilanteen ilmapiiriä
· ottaa huomioon yksilön itsemääräämisoikeuden ja osallisuuden

	Tyydyttävä T2
	

	Hyvä H3
	· kohtaa ammatillisesti ja yhdenvertaisesti asiakkaita sekä työyhteisön jäseniä
· toimii työyhteisön vuorovaikutustilanteissa erilaisten ihmisten kanssa hyviä käytöstapoja noudattaen
· havaitsee asiakkaan erilaisia tunteita, huomioi erilaisia tunteita ammatillisesti sekä tunnistaa vuorovaikutustilanteissa omat tunteensa
· ottaa huomioon vuorovaikutustilanteissa asiakkaiden eleitä, ilmeitä, kehon kieltä ja äänen painoja sekä käyttää sanatonta viestintää vuorovaikutustilanteissa
· kommunikoi asiallisesti ja selkeästi muita kuunnellen
· havainnoi vuorovaikutuksen ilmapiiriä ja kannustaa asiakkaita toimimaan yhteistyössä keskenään
· ottaa huomioon yksilön itsemääräämisoikeuden ja osallisuuden

	Hyvä H4
	

	Kiitettävä K5
	· kohtaa ammatillisesti ja yhdenvertaisesti asiakkaita sekä työyhteisön jäseniä
· toimii joustavasti ja aloitteellisesti työyhteisön vuorovaikutustilanteissa erilaisten ihmisten kanssa hyviä käytöstapoja noudattaen
· havaitsee ja huomioi ammatillisesti asiakkaan erilaisia tunteita, ymmärtää tunteiden merkityksen vuorovaikutustilanteissa ja kehittää omaa tunneilmaisuaan
· ottaa huomioon vuorovaikutustilanteissa asiakkaiden eleitä, ilmeitä, kehon kieltä ja äänen painoja, käyttää sanatonta viestintää sekä ymmärtää sanattoman viestinnän merkityksen työssään
· kommunikoi asiallisesti ja selkeästi muita kuunnellen sekä kohtaa yksilöt yhdenvertaisesti
· havainnoi vuorovaikutuksen ilmapiiriä, kannustaa asiakkaita toimimaan yhteistyössä keskenään ja ohjaa myönteisen ilmapiirin luomista
· ottaa toiminnassaan huomioon yksilön itsemääräämisoikeuden ja osallisuuden.



Opiskelija huolehtii yksilön ja ryhmän hyvinvoinnista ja turvallisuudesta.
	Opiskelija

	Tyydyttävä T1
	· osallistuu yksilön hyvinvoinnista ja turvallisuudesta huolehtimiseen
· toimii ymmärtäen oman työnsä merkityksen asiakkaan hyvinvoinnille
· noudattaa työturvallisuutta koskevia säädöksiä, määräyksiä ja ohjeita
· hallitsee EA1-tasoiset taidot
· toimii hygieniaohjeistuksen mukaisesti

	Tyydyttävä T2
	

	Hyvä H3
	· osallistuu yksilön tai ryhmän fyysisestä, psyykkisestä ja sosiaalisesta hyvinvoinnista ja turvallisuudesta huolehtimiseen
· toimii ymmärtäen oman työnsä merkityksen asiakkaan hyvinvoinnille sekä tunnistaa muita hyvinvointia edistäviä tekijöitä
· noudattaa työturvallisuutta koskevia säädöksiä, määräyksiä ja ohjeita
· hallitsee EA1-tasoiset taidot
· toimii hygieniaohjeistuksen mukaisesti

	Hyvä H4
	

	Kiitettävä K5
	· huolehtii yksilön tai ryhmän fyysisestä, psyykkisestä ja sosiaalisesta hyvinvoinnista ja turvallisuudesta
· toimii ymmärtäen oman työnsä merkityksen asiakkaan hyvinvoinnille sekä tunnistaa muita asiakkaan hyvinvointia ja turvallisuutta edistäviä tekijöitä
· noudattaa työturvallisuutta koskevia säädöksiä, määräyksiä ja ohjeita
· hallitsee EA1-tasoiset taidot
· toimii hygieniaohjeistuksen mukaisesti.



Opiskelija toimii erilaisten yksilöiden kanssa kunnioittaen moninaisuutta.
	Opiskelija

	Tyydyttävä T1
	· toimii huomioiden yksilöiden ja ryhmän moninaisuuden
· tuntee keskeistä suomalaista kulttuuria ja kulttuuriperinnettä sekä pohtii omia arvojaan ja asenteitaan
· toimii eri kulttuurien, uskontojen ja katsomusten ominaispiirteitä ja tapoja kunnioittaen
· kohtaa luontevasti erilaisia ja erilaisista taustoista tulevia yksilöitä
· toimii hyödyntäen tietoa yleisimmistä kasvun ja tuen tarpeista
· toimii erilaisten yksilöiden kanssa huomioiden heidän tarpeitaan yhdessä työyhteisön kanssa

	Tyydyttävä T2
	

	Hyvä H3
	· toimii huomioiden yksilöiden ja ryhmän moninaisuuden ja pohtii asenteidensa ja arvojensa vaikutusta vuorovaikutustilanteissa
· tuntee suomalaista kulttuuria ja kulttuuriperinnettä, pohtii omia arvojaan ja asenteitaan sekä hyödyntää työssään tietoa suomalaisesta kulttuurista
· toimii eri kulttuurien, uskontojen ja katsomusten ominaispiirteitä ja tapoja kunnioittaen ja rohkaisee yksilöitä toimimaan arvostaen omaa kulttuuria
· viestii omalla toiminnallaan hyväksymistä ja arvostamista erilaisia ja erilaisista taustoista tulevia yksilöitä kohtaan
· toimii hyödyntäen tietoa yleisimmistä kasvun ja tuen tarpeista
· toimii erilaisten yksilöiden kanssa huomioiden heidän tarpeitaan ja vahvuuksiaan

	Hyvä H4
	

	Kiitettävä K5
	· ottaa huomioon yksilöiden ja ryhmän moninaisuuden pohtien asenteidensa ja arvojensa vaikutusta vuorovaikutustilanteissa sekä kehittää työskentelytapojaan kohdatessaan moninaisuutta
· tuntee monipuolisesti suomalaista kulttuuria ja kulttuuriperinnettä, pohtii omia arvojaan ja asenteitaan sekä hyödyntää työssään tietoa suomalaisesta kulttuurista ja kotouttamisen merkityksestä
· toimii eri kulttuurien, uskontojen ja katsomusten ominaispiirteitä ja tapoja kunnioittaen ja ymmärtäen sekä rohkaisee yksilöitä toimimaan omaa kulttuuriaan arvostaen
· luo aktiivisesti myönteistä, suvaitsevaa ja kannustavaa ilmapiiriä kohdatessaan erilaisia ja erilaisista taustoista tulevia asiakkaita
· toimii hyödyntäen monipuolisesti tietoa yleisimmistä kasvun ja tuen tarpeista
· toimii erilaisten yksilöiden kanssa huomioiden monipuolisesti heidän tarpeitaan ja vahvuuksiaan.



Opiskelija tukee yksilön kasvua ja kehitystä.
	Opiskelija

	Tyydyttävä T1
	· tukee työyhteisön jäsenenä yksilön kokonaisvaltaista kasvua ja kehitystä
· tunnistaa toimintaympäristön tavoitteita sekä kasvatus- ja ohjausalan keskeisiä käsitteitä
· tukee asiakkaan kasvua ja kehitystä toteuttamalla toimintaa yhdessä työyhteisön kanssa
· tunnistaa yksilön vahvuuksia ja tarjoaa onnistumisen kokemuksia
· kartoittaa yksilön toimintaympäristöjä

	Tyydyttävä T2
	

	Hyvä H3
	· tukee toiminnallaan monipuolisesti yksilön kokonaisvaltaista kasvua ja kehitystä
· työskentelee toimintaympäristön tavoitteiden mukaisesti sekä käyttää alan keskeisiä käsitteitä toiminnassaan
· tukee asiakkaan kasvua ja kehitystä suunnittelemalla ja toteuttamalla toimintaa yhdessä työyhteisön kanssa
· tunnistaa yksilön vahvuuksia ja tarjoaa onnistumisen kokemuksia
· tunnistaa toimintaympäristön ja ihmissuhteiden merkityksen yksilön kasvulle ja kehitykselle

	Hyvä H4
	

	Kiitettävä K5
	· edistää toiminnallaan monipuolisesti yksilön kokonaisvaltaista kasvua ja kehitystä soveltaen toiminnassaan tietoa ihmisen kehityksestä ja kasvusta
· työskentelee toimintaympäristön tavoitteiden mukaisesti, käyttää alan keskeisiä käsitteitä toiminnassaan ja ymmärtää kasvatuksen merkityksen työssään
· tukee asiakkaan kasvua ja kehitystä suunnittelemalla ja toteuttamalla monipuolista toimintaa yhdessä työyhteisön ja asiakkaiden kanssa
· tunnistaa yksilöiden vahvuuksia ja tarjoaa monipuolisia onnistumisen kokemuksia
· tunnistaa toimintaympäristön ja ihmissuhteiden merkityksen yksilön kasvulle ja kehitykselle sekä ottaa sen toiminnassaan huomioon.



Opiskelija toteuttaa kasvatus- ja ohjausalan päivittäistä toimintaa.
	Opiskelija

	Tyydyttävä T1
	· toteuttaa yhdessä työyhteisön kanssa päivittäistä toimintaa huomioiden yksilön tai ryhmän tarpeita
· työskentelee työyhteisön työsuunnitelman tai päiväjärjestyksen mukaan
· käyttää tavanomaisia ohjaustapoja ja välineitä työympäristössään

	Tyydyttävä T2
	

	Hyvä H3
	· suunnittelee ja toteuttaa päivittäistä toimintaa yhdessä työyhteisön kanssa huomioiden yksilön tai ryhmän tarpeita ja toiveita sekä hyödyntäen elämänkulkuun liittyvää tietämystään
· työskentelee omatoimisesti työyhteisön työsuunnitelman tai päiväjärjestyksen mukaan
· käyttää tavanomaisia, tilanteeseen sopivia ohjaustapoja ja välineitä työympäristössään

	Hyvä H4
	

	Kiitettävä K5
	· suunnittelee ja toteuttaa monipuolista päivittäistä toimintaa yhdessä työyhteisön kanssa huomioiden yksilön tai ryhmän tarpeita ja toiveita sekä hyödyntää elämänkulkuun liittyvää tietämystään
· työskentelee omatoimisesti työyhteisön työsuunnitelman tai päiväjärjestyksen mukaan tilanteita ennakoiden
· käyttää monipuolisia tilanteeseen sopivia ohjaustapoja ja välineitä työympäristössään.





Opiskelija noudattaa työelämän perustaitoja.
	Opiskelija

	Tyydyttävä T1
	· osaa toimia työyhteisön arvojen ja tavoitteiden mukaan
· toimii työpaikan sääntöjen ja ohjeiden mukaisesti ja pyytää tarvittaessa opastusta
· tutustuu työpaikan työsuojelumääräyksiin ja -ohjeisiin ja noudattaa niitä
· työskentelee työntekijätaitojen mukaisesti
· pukeutuu työyhteisön käytänteiden mukaan ja huolehtii henkilökohtaisesta hygieniastaan
· huolehtii työkyvystään ja työhyvinvoinnistaan
· työskentelee sovituissa työtehtävissä ja tuntee työympäristön muita ammattiryhmiä ja heidän työtehtäviään
· työskentelee kestävän kehityksen periaatteiden mukaisesti
· osaa käyttää ohjeiden mukaisesti työpaikan digivälineitä sekä tuntee niiden käytön periaatteet
· osallistuu työyhteisön kokoukseen

	Tyydyttävä T2
	

	Hyvä H3
	· osaa toimia työyhteisön arvojen ja tavoitteiden mukaan
· toimii työpaikan sääntöjen ja ohjeiden mukaisesti
· tutustuu työpaikan työsuojelumääräyksiin ja -ohjeisiin ja noudattaa niitä sekä osallistuu yhteistyössä työyhteisön kanssa työturvallisuuden kehittämiseen
· työskentelee työntekijätaitojen mukaisesti tuntien työntekijänä oikeudet ja velvollisuudet työssään
· pukeutuu työyhteisön käytänteiden mukaan ja huolehtii henkilökohtaisesta hygieniastaan
· huolehtii työkyvystään ja työhyvinvoinnistaan
· työskentelee vastuullisesti sovituissa työtehtävissä, auttaa tarvittaessa muita sekä tuntee työympäristön muita ammattiryhmiä ja heidän työtehtäviään
· työskentelee kestävän kehityksen periaatteiden mukaisesti kehittäen aktiivisesti osaamistaan
· käyttää työpaikan digivälineitä sekä tuntee niiden käytön periaatteet
· osallistuu aktiivisesti työyhteisön kokoukseen

	Hyvä H4
	

	Kiitettävä K5
	· osaa toimia työyhteisön arvojen ja tavoitteiden mukaan
· toimii työpaikan sääntöjen ja ohjeiden mukaisesti omatoimisesti erilaisissa tilanteissa
· tutustuu työpaikan työsuojelumääräyksiin ja -ohjeisiin ja noudattaa niitä sekä osallistuu yhteistyössä työyhteisön kanssa työturvallisuuden ja työhyvinvoinnin kehittämiseen
· työskentelee työntekijätaitojen mukaisesti tuntien työntekijänä oikeudet ja velvollisuudet työssään ja ymmärtäen niiden merkityksen työlleen
· pukeutuu työyhteisön käytänteiden mukaan ja huolehtii henkilökohtaisesta hygieniastaan
· huolehtii työkyvystään ja työhyvinvoinnistaan
· työskentelee vastuullisesti ja joustavasti muuttuvissa työtehtävissä, tuntee työympäristön muita ammattiryhmiä sekä heidän työtehtäviänsä ja vastuualueitansa ja auttaa tarvittaessa muita
· työskentelee kestävän kehityksen periaatteiden mukaisesti kehittäen aktiivisesti osaamistaan ja työtapojaan
· osaa käyttää monipuolisesti työpaikan digivälineitä ja tuntee niiden käytön periaatteet
· osallistuu aktiivisesti työyhteisön kokoukseen tekemällä oma-aloitteisesti kehittämisehdotuksia.



Opiskelija arvioi ja kehittää toimintaansa.
	Opiskelija

	Tyydyttävä T1
	· arvioi ammatillisia vuorovaikutustaitojaan
· arvioi omaa työskentelyään ja ottaa vastaan palautetta
· antaa palautetta työyhteisössään pyydettäessä
· tunnistaa omat ammatilliset vahvuutensa

	Tyydyttävä T2
	

	Hyvä H3
	· arvioi ammatillisia vuorovaikutustaitojaan ja kehittää niitä tarvittaessa saamansa palautteen pohjalta
· arvioi omaa työskentelyään ja hyödyntää tarvittaessa saamaansa palautetta
· tunnistaa omat ammatilliset vahvuutensa ja kehittämistarpeensa
· antaa kannustavaa palautetta työyhteisössään

	Hyvä H4
	

	Kiitettävä K5
	· arvioi monipuolisesti ammatillisia vuorovaikutustaitojaan ja kehittää niitä tarvittaessa saamansa palautteen pohjalta sekä ottaa vastaan saamansa palautteen rakentavasti
· arvioi ja kehittää aktiivisesti omaa työskentelyään palautteen pohjalta
· antaa kannustavaa ja kehittävää palautetta työyhteisössä
· tunnistaa omat ammatilliset vahvuutensa ja kehittämistarpeensa sekä oman ammatillisen kasvunsa.







Ennen työpaikalla oppimista


1. Viikko


Seuraavat viikot



Edeltävät opintojaksot suoritettu hyväksytysti!


Tavoitteiden laatiminen - palautus Pedanettiin ja työpaikkaohjaajalle


Perehtyminen työpaikkaan: tutustuminen ympäristöön, lapsiin, vanhempiin, henkilökuntaan ja toimintatapoihin 


Tavoitteiden tarkentaminen yhdessä työpaikkaohjaajan kanssa


Työtehtävien suunnittelu


Aktiivinen työskentely sovitun mukaisesti



Työskentely sovitun työnjaon mukaisesti


Näyttö (vko 13)


Näytön toteuttaminen suunnitellun mukaisesti



Näytön valmistelut


Yhteydenotto työpaikkaan


Osallistuminen työpaikalla järjestettävän koulutuksen perehdytykseen


Mahdollinen tutustumiskäynti työpaikkaan


Oma esittely ilmoitustaululle ja esittäytyminen vanhemmille!



Oppimisen palaute yhdessä työpaikkaohjaajan kanssa



Mahdollisen näyttöön liittyvän kirjallisen materiaalin tekeminen



Itsearvioinnin laatiminen ennen arviointikeskustelua, joka on viikolla 14

